Un tanar in varsta de 27 de ani, din localitatea vasluiana Popeni, a ajuns in stare grava la spital, dupa ce doua carute s-au ciocnit frontal pe un drum national din judetul Vaslui, informeaza Mediafax.



Potrivit cercetarilor desfasurate de politistii vasluieni, accidentul a avut loc pe fondul nedotarii corespunzatoare a celor doua carute pentru a circula pe timp de noapte, ceea ce a facut ca tinerii care conduceau atelajele hipo sa nu se observe pe un drum neiluminat. In plus, in urma testarii cu aparatul alcooltest, s-a constatat ca ambii carutasi consumasera bauturi alcoolice.



"Tanarul de 27 de ani a cazut victima a acestui accident dupa ce celalalt conducator de atelaj hipo a intrat pe contrasens si a lovit cu oistea intr-unul dintre caii de la cealalta caruta. Cei doi carutasi nu erau echipati cu veste reflectorizante si nu aveau nici carutele echipate cu mijloace de iluminare si dispozitive reflectorizant-fluorescente. In urma testarii cu aparatul alcooltest, s-a constatat ca victima avea o alcoolemie de 0,47 mg/litru alcool pur in aerul expirat, iar cel care a provocat accidentul de 0,36 mg/litru alcool pur in aerul expirat", a declarat, marti, responsabilul mass-media din cadrul Inspectoratului de Politie al Judetului Vaslui, Loredana David.



In urma accidentului, tanarul de 27 de ani a fost transportat cu ambulanta la Spitalul de Urgenta Barlad, unde a fost diagnosticat de medici cu "fractura antebrat".



In ceea ce-l priveste pe celalalt carutas, acesta s-a ales cu dosar penal pentru vatamare corporala din culpa.